38. ΝΟΜΟΘΕΤ. ΔΙΑΤΑΓΜΑ υπ' αριθ. 4362 της 1/2 Σεπτ. 1964 (ΦΕΚ Α' 149) Περί ρυθμίσεως θεμάτων προκυψάντων μεταξύ Ι.Κ.Α. και Ο.Γ.Α. Άρθρον μόνον.-1.Από της ισχύος του παρόντος, υπάγονται εις την ασφάλισιν του ΙΚΑ δι' άπαντας τους Κλάδους ασφαλίσεως, κατά την διέπουσαν το ΙΚΑ νομοθεσίαν, οι επί μισθώ ή ημερομισθίω εις χρήμα ή εις είδος απασχολούμενοι ει τας εν εδαφ. α, β και γ, της παρ. 2 του άρθρ. 2 του Νόμ. 4169/1961 αναφερομένας επιχειρήσεις, εφ' όσον η απασχόλησις λαμβάνει χώραν εντός περιοχής εις την οποίαν είχεν επεκταθεί η ασφάλισις του ΙΚΑ μέχρι της 30 Ιουν. 1962. Ο Νόμ. 4169/1961 περί Γεωργικών Κοινωνικών Ασφαλίσεων παρατίθεται εν τόμ. 39Γ σελ. 997. Πρόκειται περί των γεωργικών, δασικών και κτηνοτροφικών ή συναφών επιχειρήσεων. Με το πρώτο εδάφιο του άρθρ. 27 Νόμ. 2639/1-2 Σεπτ. 1998 (ΦΕΚ Α' 205), Τόμ. 39Γ, σελ. 1012,44, ορίστηκε ότι: «Από την ισχύ του παρόντος νόμου τα αναφερόμενα στο πρώτο εδάφιο της παρ. 1 του άρθρου μόνου Ν.Δ. 4362/1964 (ΦΕΚ Α' 149) πρόσωπα ασφαλίζονται στον ΟΓΑ εξαιρούμενα της ασφάλισης του Ι.Κ.Α.». «Επίσης υπάγονται στην ασφάλιση του ΙΚΑ κατά τη νομοθεσία αυτού, οι απασχολούμενοι κατ' επάγγελμα σε γεωργικές εργασίες για λογαριασμό γεωργικών επιχειρήσεων και εκμεταλλεύσεων που λειτουργούν με μορφή ανώνυμων εταιρειών ή εταιρειών περιωρισμένης ευθύνης ή έχουν ως αντικείμενο την ανθοκηπουρική, ανεξάρτητα από νομική μορφή». Το ανωτέρω μέσα σε « » εδάφιο προστέθηκε από την παρ. 1 άρθρ.16 Νόμ. 1469/1984 (ΦΕΚ Α' 111), (κατωτ. αριθ. 163). «Τα περί ων το προηγούμενον εδάφιον της παρούσης παραγράφου πρόσωπα, εάν δεν συντρέχουν αι κατά Νόμον προϋποθέσεις δια την συνταξιοδότησίν των εκ του ΙΚΑ, δύνανται να δικαιωθώσι συντάξεως εκ του ΟΓΑ, ως ησφαλισμένοι του Οργανισμού τούτου, εάν συντρέχουν αι απαιτούμεναι, κατά την διέπουσαν τον ΟΓΑ νομοθεσίαν, προϋποθέσεις. Εν περιπτώσει συνταξιοδοτήσεως εκ του ΟΓΑ των ανωτέρω προσώπων, αι υπέρ του Κλάδου συντάξεως του ΙΚΑ καταβληθείσαι υπό τούτων εισφοραί αποδίδονται υπό του ΙΚΑ εις τον ΟΓΑ». Τα εντός « » εδάφια προσετέθησαν δια της παρ. 8 άρθρου μόνου Ν.Δ. 4521/1966 (τόμ. 39 σελ. 180, 03). 2.Μισθωτοί, περί ων η προηγουμένη παράγραφος, δι' ους κατεβλήθησαν ή θέλουσι τυχόν καταβληθή εντός έτους από της ισχύος του παρόντος άρθρου, εισφοραί υπέρ του ΙΚΑ, δια χρόνον απασχολήσεως από της 1ης Ιουλ. 1962 και εντεύθεν μέχρι της ισχύος του παρόντος, θεωρούνται νομίμως ησφαλισμένοι εις το ΙΚΑ δια τον χρόνον τούτον. Η υπό της ανωτέρω παρ. 2 προβλεπομένη ενιαύσιος προθεσμία παρετάθη δια της παρ. 25 άρθρ. 1 Ν.Δ. 4577/1966 (κατωτ. αριθ. 43) επί έν έτος από της ισχύος αυτού (1 Ιαν. 1967). 3.Η παρ. 8 του άρθρ. 22 του Νόμ. 4169/61 καταργείται. 4.Δια κοινών αποφάσεων των Υπουργών Εργασίας και Γεωργίας επιλύεται πάσα τυχόν αμφισβήτησις περί της εφαρμογής του παρόντος άρθρου και καθορίζεται πάσα λεπτομέρεια εφαρμογής τούτου, μετά γνώμην των Διοικητικών Συμβουλίων του ΟΓΑ και του ΙΚΑ. 